YHTEISÖJEN ENSIMMÄISEN OIKEUSASTEEN TUOMIOISTUIMEN MÄÄRÄYS (viides jaosto)

30 päivänä marraskuuta 1998

Asia T-97/94

N

vastaan

Euroopan yhteisöjen komissio

”Entiset virkamiehet — Arviointikertomus — Oikeussuojaintressi — Tutkimatta jättäminen”

Täydellinen teksti ranskankielellä II-1879

Aihe:

Kanne, jossa vaaditaan kumoamaan komission laatima kantajaa koskeva arviointikertomus 1.7.1989 ja 30.6.1991 väliseltä ajalta ja korvaamaan tällä kertomuksella aiheutettu aineellinen vahinko ja henkinen kärsimys.

Lopputulos:

Hylkääminen.

Määräyksen lyhennelmä

Kantajana oleva N tuli komission palvelukseen 31.1.1983 palkkaluokkaan A 4.

Hän valitti 11.8.19931.7.1989 ja 30.6.1991 välistä ajanjaksoa koskevasta arviointikertomuksestaan (jäljempänä riidanalainen arviointikertomus). Nimittävä viranomainen erotti 4.10.1993 kantajan 1.12.1993 lähtien. Kantaja nosti tätä erottamispäätöstä koskevan kanteen ensimmäisen oikeusasteen tuomioistuimessa ja haki tämän antamaan tuomioon sittemmin muutosta. Tämä valitus hylättiin 16.7.1998. Komissio hylkäsi 20.12.1993 kantajan tekemän riidanalaista arviointikertomusta koskevan valituksen. Menettelyä lykättiin, kunnes yhteisöjen tuomioistuin 16.7.1998 ratkaisisi valituksen. Kantaja nosti 9.3.1994 nyt esillä olevan kanteen vaatien 11.8.1993 tekemänsä valituksen hylkäävän implisiittisen päätöksen ja riidanalaisen arviointikertomuksen kumoamista.

Oikeudelliset seikat

Jotta virkamiehellä tai entisellä virkamiehellä olisi oikeus nostaa kanne Euroopan yhteisöjen virkamiehiin sovellettavien henkilöstösääntöjen (jäljempänä henkilöstösäännöt) 90 ja 91 artiklan perusteella, hänellä pitää olla henkilökohtainen intressi riidanalaisen toimenpiteen kumoamiseen. Tämä intressi arvioidaan kanteen nostamisajankohtana (22 ja 23 kohta).

Viittaukset:asia T-49/91, Turnerv. komissio, 18.6.1992(Kok. 1992, s. II-1855,24 kohta);asia T-58/92, Moat v. komissio, 16.12.1993 (Kok. 1993, s. II-1443, 31 kohta).

Arviointikertomus on sisäinen asiakirja, ja sen ensisijaisena tehtävänä on antaa hallinnolle määräajoin tietoja siitä, kuinka virkamiehet täyttävät tehtävänsä (25 kohta).

Viittaukset: yhdistetyt asiat 6/79 ja 97/79, Grassi v. neuvosto, 3.7.1980 (Kok. 1980, s. 2141, 20 kohta); asia T-59/96, Búrban v. parlamentti, 28.5.1997 (Kok. H. 1997, s. II-331,73 kohta).

Arviointikertomuksella on suuri merkitys virkamiehen urakehityksen kannalta, erityisesti kun on kyse siirrosta toiseen tehtävään ja ylentämisestä. Näin ollen se vaikuttaa arvioidun henkilön etuihin periaatteessa vain niin kauan kuin tämä hoitaa virkaansa. Viranhoidon lopullisen päättymisen jälkeen virkamiehen kannetta ei tutkita, jollei hän näytä, että on olemassa sellainen erityinen seikka, joka osoittaa hänellä olevan henkilökohtainen ja todellinen intressi saada kyseinen kertomus kumotuksi (26 kohta).

Kantaja, joka ei kanteen nostamishetkellä enää ollut komission palveluksessa, ei ole näyttänyt, että näin olisi asianlaita.

Mitä tulee siihen seikkaan, johon kantaja on vedonnut, eli että hän odottaa ihmisoikeuksien ja perusvapauksien suojelemisesta tehdyn Euroopan yleissopimuksen 6 artiklan nojalla annettavaa kohtuullista tuomiota, tämä seikka ei estä soveltamasta yhteisön oikeudessa säädettyjä kanteen tutkittavaksi ottamisen edellytyksiä, koska pelkällä todistamattomalla viittauksella kantajan henkilökohtaisen ja ammattiin liittyvän kunnian palauttamisen välttämättömyyteen ei riittävästi näytetä toteen kantajan henkilökohtaista intressiä. Näin ollen hänen kumoamiskannettaan ei oteta tutkittavaksi (30 ja 31 kohta).

Myöskään vahingonkorvausvaadetta, joka liittyy läheisesti kumoamisvaatimukseen, ei oteta tutkittavaksi (32 kohta).

Viittaukset: asia T-5/90, Marcato v. komissio, 25.9.1991 (Kok. 1991, s. II-731, 49 kohta).

Ratkaisu:

Kannetta ei oteta tutkittavaksi.